කෙසේ හෝ තවත් හෝරාවක් ගත වන තැන අපි තවත් අඳුරු වන පියසකට ඇතුළු වුණෙමු. වන පියස අවසන් වන ඉසව්වේ නැවතත් විවෘත පැහැදිලි මගකට පැමිණී අතර එහිදී නන්පේරියල් ඉසව්ව මුල් වරට ගමනේ දී දැක ගත හැකි විය. පැරණි අශ්ව මාර්ගය ඔස්සේ හෝරා තුනක් ඇතුළත අපි කි.මී. 5 ක පමණ දුර ගෙවා අසිරු හා දුෂ්කර කඳු තරණය කරමින් නන්පේරියල් වත්තේ අඩි 6990 සඳහන්ව ඇති නාම පුවරුව අසලට පැමිණියෙමු. එතැන් සිට අපට ස්ථාන දෙකකට යා යුතුව තිබුණි. එනම් කැතිගහන ඇල්ල නොහොත් ගලගම ඇල්ලට සහ බේකර්ස් වංගුව පිහිටි ස්ථානයටයි. කඳු නැගීම බැසීම පදනම් කර ගනිමින් අප ප්‍රථමයෙන් තෝරා ගත්තේ හෝර්ටන් තැන්නේ මහ වනය මධ්‍යයේ පිහිටි ගලගම ඇල්ල නැරඹීමට යාමටයි. මෙහිදී අපට දැකගත යුතු දෙයක් තිබුණු නිසාවෙන් ඒ පිළිබඳව අසා දැනගත්තෙමු.
ගලගම ඇල්ල පිහිටියේ කුමන වනයේද
හෝර්ටන් තැන්නේ මහ වනය මධ්‍යයේ